ग्रुप ने शुक्रवार को यहां जारी बयान में कहा कि जैक हुआंग अलीबाबा डिजिटल मीडिया एंड एंटरटेनमेंट ग्रुप के अध्यक्ष कार्यालय को रिपोर्ट करेंगे। वह यूसीवेब के अंतरराष्ट्रीय कारोबार विभाग के प्रमुख के तौर पर यूसीवेब के प्रमुख उत्पाद यूसी ब्राउजर का नेतृत्व कर चुके हैं और उनके नेतृत्व में यह विश्व के शीर्ष तीन मोबाइल ब्राउजरों में से एक बन गया जिसके दुनियाभर में 42 करोड़ से अधिक मासिक सक्रिय उपयोगकर्ता (एमएयू) हैं।